Diari Oficial de la Generalitat Valenciana


Sumari del DOGV 9189, del 06-10-2021 (2021/9415)

RESOLUCIÓ de 31 d'agost de 2021, de la Direcció General d'Agricultura, Ramaderia i Pesca, per la qual s'autoritza Moluscos Santa Pola, SL, la instal·lació d'un establiment d'aqüicultura en terrenys de domini públic maritimoterrestre enfront del terme municipal de Santa Pola (expedient ANIA/03.0022).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9415


Data del document
:   31-08-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Santa Pola
    * aqüicultura

RESOLUCIÓ de 31 d'agost de 2021, de la Direcció General d'Agricultura, Ramaderia i Pesca, per la qual s'autoritza Moluscos Santa Pola, SL, la instal·lació d'un establiment d'aqüicultura en terrenys de domini públic maritimoterrestre enfront del terme municipal de Santa Pola (expedient ANIA/03.0022). [2021/9415]  
Vist l'expedient instruït a instàncies del Enrique Navarro Albero, en nom i representació de Moluscos Santa Pola, SL, amb CIF J39319079 i domicili social a la Llotja Vella, a Santa Pola (Alacant) CP 03873 sobre una sol·licitud d'autorització per a la instal·lació d'aqüicultura, granja marina, en terrenys de domini públic marítim terrestre enfront del terme municipal de Santa Pola (Alacant).  
Vista la Resolució de declaració d'impacte ambiental de la Direcció General de Medi natural i d'Avaluació Ambiental de 6 de maig de 2021.  
  
Vista la Resolució de concessió de domini públic marítim terrestre de la Direcció General de la Costa i la Mar de data 27 de juliol de 2021 per la qual s'atorga a Moluscos Santa Pola, SL, la concessió per a ocupar una superfície de 780.000 m² de fons marins enfront del terme municipal de Santa Pola (Alacant).  
Vist l'informe proposta d'autorització de noves instal·lacions d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant d'11 d'agost 2021.  
De conformitat amb el que s'estableix en l'article 26 (autorització d'activitats) de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa per a la instal·lació d'un establiment de granja marina per al cultiu d'ostres planes en palangre (longline) de tipus submergit, en una superfície de 780.000 m² de terrenys de domini públic marítim terrestre davant de les costes del terme municipal de Santa Pola (Alacant).  
  
Delimitació del polígon de l'emplaçament (Coordenades geogràfiques ETRS89):  
  
Boia X I  
B1 717.113,84 4.225.897,64  
B2 717.260,92 4.225.207,45  
B3 716.206,80 4.224.722,14  
B4 716.026,97 4.225.328,17  
  
La superfície per ocupar forma un rectangle de 1.200 x 650 m  
  
Segon  
La instal·lació es descriu en el Projecte d'instal·lació de cultiu d'ostra plana a la badia de Santa Pola, subscrit per l'enginyer tècnic industrial Jorge Hervás Salonginos, el 23 de febrer de 2019, visat el 27 de febrer de 2019 per l'Il·lustre Col·legi Oficial d'Enginyers Tècnics Industrials i de Grau de València i ampliat amb l'addenda subscrita el juliol de 2020 pel llicenciat en biologia Valentín Aliaga García, i consisteix en un sistema de palangre (longline) suspés, del qual pengen les cistelles d'engreixament i els col·lectors de llavors. Cada línia està sustentada per boies i ancorada al fons per morts.  
  
Tercer  
Les espècies de cultiu i la capacitat màxima de producció anual seran les següents:  
  
Espècie Producció (tones/any)  
Ostra plana (Ostrea edulis) 135 tn/any (fins a 1.500.000 exemplars de 60 a 90 gr/ud)  
  
  
Quart  
La iniciació i la finalització de les obres s'ha de comunicar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, i per a iniciar l'explotació és necessària la inspecció prèvia de les instal·lacions per part dels serveis tècnics de la Conselleria.  
  
Cinqué  
D'acord amb l'article 29, de control administratiu, de la Llei 5/2017, els organismes competents podran inspeccionar la marxa de les obres, i també el funcionament de l'establiment, i el titular està obligat a franquejar l'entrada als inspectors i tècnics corresponents.  
  
  
Sisé  
S'han de complir les condicions i prescripcions següents:  
- Les de la Resolució de concessió de domini públic marítim terrestre, de data 27 de juliol de 2021, per la qual s'atorga a Moluscos Santa Pola, SL, la concessió per a ocupar una superfície de 780.000 m² de fons marins amb destinació a la instal·lació d'una granja marina enfront del terme municipal de Santa Pola (Alacant).  
- Les de la declaració d'impacte ambiental de la Direcció General de Medi natural i d'Avaluació Ambiental, de 6 de maig de 2021.  
- La primera venda s'ha de realitzar a través d'un centre d'expedició autoritzat.  
- S'ha de disposar del document de registre corresponent, emplenat correctament, sempre que es traslladen mol·luscos bivalves al centre de depuració o al centre d'expedició corresponent.  
  
- El titular de la instal·lació ha d'enviar a l'òrgan competent de la seua comunitat autònoma, un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió s'ha de realitzar en la primera quinzena del mes següent al qual es refereixen les operacions de venda.  
La informació indicada en el paràgraf anterior, l'ha de remetre el titular de l'establiment de producció en suport informàtic, format de fitxer normalitzat, en la primera quinzena del mes següent al qual es refereixen les dades.  
- El sistema de tecnologia de cria s'ha d'ajustar en tot moment a la memòria presentada. Qualsevol variació sobre aquest tema ha de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si escau, sotmetre's a la reglamentació aplicable.  
  
Seté  
La paralització de l'activitat sense causa justificada, segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica així com l'extinció de les autoritzacions emeses per les resolucions referides anteriorment suposarà la pèrdua de l'autorització.  
  
Huité  
El titular de l'establiment ha de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions següents:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment i indicar-ne finalitat.  
4. Els canvis de domicili o raó social i del número d'identificació fiscal.  
  
Nové  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de Pesca Marítima i Aqüicultura de la Comunitat Valenciana.  
  
Deu  
Aquest establiment d'aqüicultura marina el titular del qual és Moluscos Santa Pola, SL, amb CIF A49375414 i domicili social a la Llotja Vella, a Santa Pola (Alacant) CP 03246, queda registrat amb el número 57 d'establiments de cultius marins, d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant el secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 d'agost 2021.- El director general d'Agricultura, Ramaderia i Pesca: Antonio Quintana Martínez.  
  
  
  
ANNEX  
Condicionat de l'autorització d'aqüicultura  
  
1r Informe de Capitania Marítima  
1. La piscifactoria es troba en una zona tradicional de gran importància de les arts de pesca de tresmall per la qual cosa és molt concorreguda per aquest tipus d'embarcacions.  
També, aquestes aigües són un calador molt visitat per la flota artesanal de Santa Pola per a l'estesa de les línies de catúfols per a la pesca del polp.  
2. La posició de les gàbies i la zona d'exclusió a la navegació, interferiria amb les rutes tradicionals de les embarcacions de passatge que cobreixen la línia Torrevella - Tabarca i Guardamar-Tabarca, la qual cosa obligaria a modificar les derrotes en les proximitats de l'illa.  
3. Els treballs de muntatge i d'instal·lació, els ha de fer una empresa de treballs subaquàtics la qual ha de sol·licitar l'autorització per a la realització a aquesta Administració marítima i obtindre-la.  
4. Durant els treballs d'instal·lació de la granja marina s'ha d'informar Salvament Marítim perquè aquests informen la navegació per mitjà de radioavisos.  
5. S'ha de comunicar a la Comandància Naval d'Alacant les característiques del projecte d'instal·lació per si aquest afecta els sistemes de defensa de costes que l'Armada té desplegats pel litoral.  
6. S'ha de notificar l'inici i EL final de les obres al Servei d'Explotació de Ports de la Generalitat Valenciana, a la Confraria de Pescadors de Santa Pola i al Club Nàutic de Santa Pola perquè difonguen les obres i l'aspecte final d'aquestes entre el seu col·lectiu i els usuaris.  
7. Una vegada finalitzats els treballs, s'ha de remetre a l'Institut Hidrogràfic de la Marina l'informe final amb els plànols i les característiques de la instal·lació, a fi que siga inclòs en la cartografia oficial, rumbs i llibres de fars publicada per aquest organisme, així com incloure la informació en totes les publicacions oficials.  
  
2n Informe de Ports de l'Estat  
1. La instal·lació se situa en una parcel·la, ja abalisada amb els senyals número 24179, 24823.1, 24853.2 i 24392.3, sobre la base de l'abalisament provisional 2013012, de 5 de març de 2013, atorgat a l'empresa Promociones Marsán.  
2. Actualment, l'empresa Moluscos Santa Pola, SL; es fa càrrec de l'explotació d'aquesta instal·lació d'aqüicultura. Com que no hi ha variació en la geometria, aquest abalisament continua sent vàlid.  
3. Per l'anterior i sense perjudici del que, en el seu moment, dictamine la Comissió de Fars, aquesta instal·lació ha d'estar abalisada de manera perimetral amb quatre (4) boies, una en cada vèrtex que defineix la instal·lació. Les boies han de ser de marca especial, de color groc, dotades de llum de color groc i ritme de centellejos aïllats, amb un abast nominal de 3 milles nàutiques (lumen de 2,3 M), sincronitzades entre si. Cadascun dels senyals ha de disposar de reflector passiu de radar i marca de topall, i la distància de reconeixement de la marca diürna ha de ser, com a mínim, d'1 M.  
4. Una vegada l'interessat dispose de la concessió corresponent, el projecte d'execució de l'abalisament, ajustat als requisits anteriors, ha de remetre'l a l'Autoritat Portuària d'Alacant, perquè emeta un informe vinculant [art. 137.4.c) TRLPEMM]  
5. Si en algun moment fora necessari instal·lar algun tipus d'abalisament temporal, l'ha d'instal·lar l'interessat, amb la sol·licitud prèvia de les característiques d'aquest a Ports de l'Estat.  
6. En qualsevol cas, aquesta instal·lació, i el seu abalisament, ha de posar-se en coneixement de l'Institut Hidrogràfic de la Marina per a, si escau, incloure-la o actualitzar-la en els documents nàutics corresponents.  
  
3r Informe de la Subdirecció General de Biodiversitat Terrestre i Marina  
En relació al possible efecte sobre els espais LIC+ZEPA Espai Marí Tabarca (ES0000214) I ZEPA Espai Marí Tabarca-Cap de Pals (ES00058), perquè aquest no siga significatiu s'ha d'assegurar que:  
  
1. Es compleixen les mesures correctores vigents i el Pla de vigilància ambiental de les instal·lacions aqüícoles.  
2. En cap cas s'han de situar les línies de cultiu d'ostra sobre hàbitats sensibles com prades de fanerògames marines, fons coral·lígenes i fons de Maërl, ni cultivar espècies exòtiques o localment absents de manera natural sense comptar amb l'autorització deguda prèvia de l'òrgan gestor.  
3. Les embarcacions usuàries de les instal·lacions han d'evitar passar prop de les basses d'aus marines (grups d'aus sedimentats en la mar que es formen al capvespre) i adoptar totes les precaucions necessàries per a evitar produir episodis que puguen suposar un perjudici per al seu estat de conservació.  
4. L'ús per les instal·lacions aqüícoles d'emissors acústics (pingers) o altres dispositius acústics de dissuasió només és possible amb l'autorització administrativa prèvia de l'òrgan gestor de l'espai, després de la justificació d'adequada de la necessitat d'aquests i l'avaluació posterior de l'efectivitat.  
5. Amb la finalitat de minimitzar les interaccions que el desenvolupament d'aquesta activitat poguera ocasionar sobre els ramats costaners de dofí mular (Tursiops truncatus) i altres espècies de cetacis, s'ha d'evitar la interacció en l'aigua entre els bussos de les granges i els cetacis, així com l'alimentació intencionada dels animals que puguen aproximar-se a aquestes.  
6. La presència d'un o diversos exemplars de l'espècie Tursiops truncatus de manera permanent en instal·lacions d'aqüicultura interactuant amb els bussos o embarcacions, s'ha de comunicar a l'òrgan gestor de l'espai protegit.  
7. Els gestors de les instal·lacions d'aqüicultura han de col·laborar en els programes de seguiment de les poblacions de cetacis, almenys, autoritzant i facilitant la col·locació de sistemes de seguiment passiu per a la detecció de la presència d'individus de l'espècie Tursiops truncatus.  
  
8. Tots els elements de la instal·lació han de ser dimensionats per a resistir els esforços que puguen patir al llarg del període en el qual estiguen instal·lats en la mar, de manera que no puga produir-se el trencament d'aquests i la pèrdua en la mar de les boies emprades o de cap dels elements necessaris. S'han de seleccionar els materials de manera que no es produïsca contaminació del medi marí ni s'afavorisquen processos de corrosió que puguen restar eficàcia a la instal·lació. Totes les instal·lacions han de tindre en compte els possibles riscos climàtics existents en la ubicació (en particular les pluges i els temporals marítims), i evitar així abocaments de contaminació a la mar.  
9. Els morts emprats han de dimensionar-se a la baixa, de manera que el nombre necessari siga el mínim possible, sempre que resulte viable des del punt de vista tècnic i de funcionalitat de la infraestructura. Resulta preferible l'ús d'un menor nombre de pes suficient, adequat tant als esforços de flotabilitat de les boies i pes dels elements d'ancoratge com als esforços derivats de l'hidrodinamisme, en lloc de l'ocupació de múltiples elements enllaçats per cadenes o altres elements sobre els fons. La instal·lació dels morts i la resta d'elements no ha de dur-se a terme deixant que caiguen fins al fons pel seu propi pes des de l'embarcació, sinó amb el control i la supervisió per treballadors subaquàtics, amb eines apropiades com grua en l'embarcació o globus elevadors. Han de registrar-se de manera precisa les coordenades d'ubicació de cada punt de fondeig, comprovar l'estat dels fons i realitzar fotografies de cadascun d'aquests, tant a l'inici del període d'autorització com a la finalització d'aquest. La supervisió directa d'aquestes operacions servirà per a evitar el risc d'afecció a espècies protegides de tipus sèssil.  
  
10. Aquesta informació servirà per a fer un seguiment de la instal·lació i poder monitorar l'afecció a les comunitats biològiques, incloent-hi les conclusions derivades en un informe final que ha de traslladar-se a la Direcció General de Biodiversitat, Boscos i Desertificació. Igualment han de traslladar-se periòdicament els informes resultants del seguiment dels fons de l'emplaçament al llarg de la vida útil de la instal·lació.  
11. Els elements que s'instal·len han de ser objectes d'un manteniment i vigilància adequats que assegure que cadascuna de les parts conserva les característiques adequades per a la seua funció. El control ha de realitzar-se tant sobre l'element de fondeig com sobre cadascuna de les parts del tren de fondeig, i comprovar que es troben adequadament fixats i sense desenterrar, sense indicis de desgast o corrosió, amb la flotabilitat adequada, etc.  
12. L'abalisament ha de ser instal·lat i mantingut pel responsable de la instal·lació, que està, igualment, obligat a comunicar les incidències als organismes i administracions que puguen tindre competències en la matèria.  
13. S'ha de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina inclosos en el Reial decret 139/2011, de 4 de febrer, per al desenvolupament de la Llista d'espècies silvestres en règim de protecció especial i del Catàleg espanyol d'espècies amenaçades. Així mateix, ha de comunicar a l'autoritat competent i a aquesta Subdirecció General de Biodiversitat Terrestre i Marina qualsevol captura accidental d'aquestes espècies en l'estructura de caps.  
14. S'ha d'assegurar el manteniment correcte del conjunt de les estructures flotants i realitzar un seguiment visual constant que n'avalue l'efectivitat per a evitar l'enganxament d'aus.  
15. S'ha de comunicar, a l'autoritat competent i a aquesta Subdirecció General de Biodiversitat Terrestre i Marina, el resultat anual del pla de vigilància ambiental, així com les noves mesures preventives o correctores previstes.  
16. Els residus originats durant el conreu, les caigudes d'utensilis o els despreniments dels artefactes han de ser recollits pels titulars i portats al port per a ser tractats per gestors autoritzats. Mai podran ser llançats a la mar.  
17. Com que es necessita una embarcació per al fondeig de morts i ancores, s'han de seguir les recomanacions del document tècnic sobre impactes i mitigació de la contaminació acústica marina (MAGRAMA 2012).  
18. S'han de realitzar plans de contingència i protocols d'actuació per a minimitzar els danys i perjudicis que es puguen ocasionar davant els fenòmens meteorològics extrems recurrents a la mar Mediterrània. Aquests ocasionen el trencament de les instal·lacions i la mortaldat de gran quantitat d'individus, que acaben arribant morts i en divers estat de descomposició a les costes.  
  
4t Informe de la Direcció General de la Costa i de la Mar (Estratègies Marines)  
1. Les embarcacions usuàries de les instal·lacions han d'evitar passar prop de les basses (grups d'aus sedimentats en la mar que es formen al capvespre) de les aus marines per les quals es declara l'espai i adoptar totes les precaucions necessàries per a evitar produir episodis que puguen suposar un perjudici per al seu estat de conservació. Els treballs d'instal·lació s'han de realitzar respectant les zones i èpoques de nidificació de les aus reproductores.  
2. S'ha d'assegurar el manteniment correcte del conjunt de les instal·lacions i realitzar un seguiment visual constant que n'avalue l'efectivitat per a evitar l'enganxament d'aus.  
3. S'ha de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament de la Llista d'espècies silvestres en règim de protecció especial i del Catàleg espanyol d'espècies amenaçades. Així mateix, s'ha de comunicar a la Direcció General de la Biodiversitat, Boscos i Diversificacions d'aquest Ministeri qualsevol captura accidental d'aquestes espècies en l'estructura de caps.  
4. Els residus originats, per exemple: en el conreu, caigudes d'utensilis o despreniments dels artefactes, han de ser recollits pels mateixos titulars i portats al port per a ser tractats per gestors autoritzats.  
  
5. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), i evitar així abocaments de contaminació a la mar.  
6. Tots els elements de la instal·lació han de ser dimensionats per a resistir els esforços que puguen patir al llarg del període en el qual estiguen instal·lats en la mar, de manera que no puga produir-se el trencament d'aquests i la pèrdua en la mar de les boies emprades o de cap dels elements necessaris. S'han de seleccionar els materials de manera que no es produïsca contaminació del medi marí ni s'afavorisquen processos de corrosió que puguen restar eficàcia a la instal·lació.  
7. S'ha de fer un seguiment de la instal·lació, per a poder monitorar-ne l'afecció a les comunitats biològiques, incloent-hi les conclusions derivades en un informe final que ha de traslladar-se a la Direcció General de la Costa i de la Mar. Igualment han de traslladar-se periòdicament els informes resultants del seguiment dels fons de l'emplaçament al llarg de la vida útil de la instal·lació.  
8. Els elements que s'instal·len han de ser objectes d'un manteniment i vigilància adequats que assegure que cadascuna de les parts conserva les característiques adequades per a la seua funció. El control ha de realitzar-se tant sobre l'element de fondeig com sobre cadascuna de les parts del tren de fondeig, i comprovar que es troben adequadament fixats i sense desenterrar, sense indicis de desgast o corrosió, amb la flotabilitat adequada.  
9. L'abalisament ha de ser mantingut pel responsable de la instal·lació, que està, igualment, obligat a comunicar les incidències als organismes i administracions que puguen tindre competències en la matèria.  
  
10. S'ha de comunicar a l'autoritat competent i a la Subdirecció General per a la Protecció de la Mar el resultat anual del Pla de vigilància ambiental, així com les noves mesures preventives o correctores previstes.  
11. Com que es necessita una embarcació per al fondeig de morts i ancores, s'han de seguir les recomanacions:  
- Del document tècnic sobre impactes i mitigació de la contaminació acústica marina (MAGRAMA 2012)  
- Dels manuals del curs d'Observador de mamíferos marinos i técnico de acústica pasiva para operar en aguas españolas.  
  
12. En el moment en què no es prorrogue el títol d'ocupació del domini públic marítim terrestre, aquesta Subdirecció vol remarcar la importància que té, per als objectius ambientals descrits en l'informe, que el promotor retire tots els morts i la resta d'estructures que en l'actualitat es troben en la mar.  
  
5é Informe de la Direcció General de l'Aigua  
1. S'ha de fer un mostreig previ a l'entrada en funcionament de l'activitat, i amidar els paràmetres en els punts que s'estableixen en l'apartat següent  
2. S'ha d'executar el pla de vigilància ambiental següent:  
2.1. Aigua:  
- El mostreig s'ha de realitzar en columna integrada d'aigua.  
- Els mostrejos s'han de fer en tres punts en sentit SW des del punt mitjà de l'última línia de gàbies d'engreixament a 25, 100 i 200 m per a controlar l'abast de la possible afecció.  
A més, s'ha de mostrejar un punt situat a 300 m en sentit NE des del punt mitjà de la primera línia de gàbies d'engreixament que es prendrà de referència com a blanc ambiental.  
- Freqüència: trimestral.  
- Paràmetres: clorofil·la (g/l), amoni (mol NH4/l), nitrits (mol NO2/l), nitrats (mol NO3/l), fosfats (mol PO4/l), sòlids en suspensió (mg/l), oxigen dissolt (% saturació O2), pH, transparència i terbolesa (UNF).  
2.2. Sediment:  
- Els punts de control seran els mateixos que per a la columna d'aigua.  
- Freqüència: semestral.  
- Paràmetres: granulometria, COT (%) nitrogen Kjeldahl (mg/ kg), fòsfor total (mg/kg), pH, potencial redox.  
2.3. Estimació d'abocaments:  
Anualment s'ha d'estimar el contingut de nitrogen, fòsfor i sòlids en suspensió aportats al medi.  
Als cap de dos anys de l'execució podrà sol·licitar-se la modificació del PVA.  
3. Els resultats del PVA s'han de remetre a aquest Servei semestralment en format digital. S'han de comparar els resultats obtinguts entre el punt de referència (blanc ambiental) i els punts de control d'afecció. S'ha de fer també un estudi de les tendències observades en tots els punts.  
Com a nivells de referència per a considerar que hi ha afecció al medi s'han de prendre les normes de qualitat ambiental establides per a aigües costaneres tipus T06 del Reial decret 817/2015.  
4. Atés que les instal·lacions de cria d'ostres es troben dins d'una zona LIC i ZEPA marina, han de sol·licitar-un informe, també, a la Direcció General de Sostenibilitat de la Costa i la Mar del Ministeri per a la Transició Ecològica i el Repte Demogràfic.  
  
6é Declaració d'impacte ambiental  
  
Primer  
1. Abans de l'inici de l'activitat s'han de retirar les infraestructures existents que no s'hagen d'utilitzar i restaurar físicament el medi afectat.  
2. Protecció de la biodiversitat:  
a) No s'han de situar les línies de cultiu d'ostra sobre hàbitats sensibles com prades de fanerògames marines, fons coral·lígenes i fons de Maërl.  
b) No s'han de cultivar espècies exòtiques. Quant a les espècies localment absents de manera natural, s'haurà de comptar amb l'autorització prèvia de l'òrgan gestor abans cultivar-ne.  
c) Protecció de la fauna:  
c.1) Protecció de mamífers marins:  
- L'ús per les instal·lacions aqüícoles d'emissors acústics (pingers) o d'altres dispositius acústics de dissuasió (de mamífers marins) només s'ha de realitzar amb l'autorització administrativa prèvia de l'òrgan gestor de l'espai, després de la justificació adequada de la necessitat d'aquests i l'avaluació posterior de l'efectivitat.  
- S'ha d'evitar la interacció en l'aigua entre els bussos de la granja i els ramats costaners de dofí mular (Tursios truncatus) i evitar, a més, l'alimentació intencionada dels animals. La presència d'un o diversos exemplars de l'espècie Tursiops truncatus de manera permanent en les instal·lacions interactuant amb els bussos o embarcacions, haurà de ser comunicada a l'òrgan gestor de l'espai protegit.  
- Els gestors de les instal·lacions d'aqüicultura han de col·laborar amb els programes de seguiment de les poblacions de cetacis, almenys, autoritzant i facilitar la col·locació de sistemes de seguiment passiu per a la detecció de la presència d'individus de l'espècie Tursiops truncatus.  
  
c.2) Protecció d'aus: Les embarcacions usuàries de les instal·lacions han d'evitar passar prop dels grups d'aus marines que es formen al capvespre. Els treballs de la instal·lació s'han de realitzar respectant les zones i èpoques de nidificació de les aus reproductores.  
c.3) El promotor ha de col·laborar en la conservació de les tortugues marines recollint les que es troben pels voltants de les instal·lacions i hagen pogut patir algun dany, i avisarà l'autoritat competent perquè siguen traslladades al centre de recuperació. En el cas que aquests danys provinguen de les estructures del cultiu d'ostres, ho comunicarà al Servei d'Avaluació d'Impacte Ambiental, juntament amb les mesures correctores adoptades.  
3. Elements de la instal·lació:  
- Han de ser dimensionats per a resistir els esforços que puguen patir al llarg del període en el qual estiguen instal·lats en la mar, de manera que no puga produir-se el trencament d'aquests i la pèrdua en la mar de les boies emprades o cap dels elements necessaris. S'han de seleccionar els materials de manera que no es produïsca contaminació del medi marí ni s'afavorisquen processos de corrosió que puguen restar eficàcia a la instal·lació. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), i evitar així abocaments de contaminació a la mar.  
- El nombre de morts emprats ha de ser el mínim imprescindible per a fer l'estructura viable des del punt de vista tècnic i augmentar el pes d'aquests per a aconseguir els mateixos objectius enfront de la instal·lació de múltiples elements enllaçats per cadenes sobre els fons.  
- La instal·lació dels morts i la resta elements no ha de dur-se a terme deixant que caiguen fins al fons pel seu propi pes des de l'embarcació, sinó amb el control i la supervisió per treballadors subaquàtics, amb eines apropiades com grua en l'embarcació o globus elevadors.  
  
- Els elements que s'instal·len (elements dels trens de fondeig, trens de fondeig morts d'ancoratge) han de ser objecte de manteniment i vigilància.  
4. Successos accidentals/fenòmens meteorològics extrems i fauna:  
  
- S'ha de realitzar un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina inclosa en el Reial decret 139/2011, de 4 de febrer, per al desenvolupament de la Llista d'espècies silvestres en règim de protecció especial i del Catàleg espanyol d'espècies amenaçades.  
Així mateix, s'ha de comunicar a l'autoritat competent i a aquesta Subdirecció General de Biodiversitat Terrestre i Marina qualsevol captura accidental d'aquestes espècies en l'estructura de caps.  
- S'ha d'assegurar el manteniment correcte del conjunt de les estructures flotants i realitzar un seguiment visual constant que n'avalue l'efectivitat per a evitar l'enganxament d'aus.  
- S'han de realitzar plans de contingència i protocols d'actuació per a minimitzar els danys i perjudicis que es puguen ocasionar davant els fenòmens meteorològics extrems recurrents a la mar Mediterrània. Aquests ocasionen el trencament de les instal·lacions i la mortaldat de gran quantitat d'individus, que acaben arribant morts i en divers estat de descomposició a les costes.  
5. Protecció del fons marí:  
- S'han de registrar de manera precisa les coordenades d'ubicació de cada punt de fondeig, comprovar l'estat dels fons i fer fotografies de cadascun d'aquests, tant a l'inici del període d'autorització com a la finalització. La supervisió directa d'aquestes operacions servirà per a evitar el risc d'afecció a espècies protegides de tipus sèssil. Amb aquesta informació es realitzarà un seguiment per a estudiar la influència de la instal·lació sobre les comunitats biològiques.  
Ha d'elaborar-se un informe sobre l'estat dels fons i l'afecció probable dels morts en situació preoperacional i també informes periòdics de l'estat dels fons durant la vida útil de la instal·lació.  
  
6. Prevencions de la contaminació:  
Els residus originats durant el conreu, caigudes d'utensilis o despreniments dels artefactes han de ser recollits pels mateixos titulars i portats al port per a ser tractats per gestors autoritzats. Mai podran ser llançats a la mar.  
Totes les instal·lacions han de tindre en compte els possibles riscos climàtics existents en la ubicació triada (pluges i temporals marítims) i evitar així abocaments contaminants a la mar.  
7. Contaminació acústica marina:  
Com que es necessita una embarcació per al fondeig de morts i ancores, s'han de seguir les recomanacions del document tècnic sobre impactes i mitigació de la contaminació acústica marina (MAGRAMA 2012) i els manuals del curs d'Observador de mamíferos marinos i técnicas de acústica passiva para operar en aguas españolas (MAGRAMA 2014).  
8. Qualsevol ampliació de l'activitat ha d'evitar l'emplaçament en cotes més somes per la possible afecció a la prada de Posidònia.  
  
9. S'ha de realitzar el Programa de vigilància ambiental, d'acord amb l'Informe de la Direcció General de l'Aigua.  
S'ha de fer el seguiment de les espècies de pruïna (bloom).  
El primer document elaborat en el qual es reflectisca el PVA ha de contindre la cartografia de la ubicació de les línies de cultiu, amb la inclusió dels espais i hàbitats protegits més pròxims a l'àrea d'actuació, així com la cartografia dels emissors marins i, si escau, d'altres infraestructures que en el seu funcionament puguen afectar l'activitat prevista.  
Als cap de dos anys de l'execució podrà sol·licitar-se la modificació del PVA.  
Els resultats del PVA s'han de comunicar a l'autoritat competent amb la freqüència indicada així com anualment a l'òrgan estatal competent en biodiversitat marina, comunicació que ha d'incloure el seguiment dels fons marins segons l'apartat 5, juntament amb les noves mesures preventives o correctores previstes.  
10. La detecció d'efectes ambientals no previstos comportarà l'avís immediat als òrgans responsables del seguiment del PVA i al Servei d'Avaluació d'Impacte Ambiental, la proposició de mesures correctores i l'elaboració posterior d'un informe sobre l'eficàcia d'aquestes mesures correctores i a la remissió d'aquestes als mateixos òrgans.  
  
11. Fase d'abandó del projecte: A la finalització del títol d'ocupació del domini públic marítim terrestre i a fi de complir els objectius ambientals de l'Estratègia marina de la demarcació llevantina - balear, s'han de retirar dels fons tots els morts i la resta d'estructures que es troben en la mar.  
12. En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i deixarà de produir els efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys.  
  
Amb aquesta finalitat, el promotor ha de notificar a l'òrgan ambiental el començament de les obres.  
  
Segon  
D'acord amb el que s'estableix en l'article 41 de la Llei 21/2013, de 9 de desembre:  
a) Publiqueu aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
  
b) Aquesta declaració d'impacte ambiental no serà objecte de cap recurs, sense perjudici dels que, si escau, siguen procedents en la via administrativa i judicial enfront de l'acte pel qual s'autoritza el projecte.  
  
Tercer  
L'òrgan substantiu ha de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
7é Concessió d'ocupació de domini públic marítim terrestre (Direcció General de la Costa i la Mar)  
Condicions generals  
1a Aquesta concessió, que no implica cessió del domini públic ni de les facultats dominicals de l'Estat, s'atorga amb subjecció al que es disposa en la Llei 22/1988, de 28 de juliol, i en el Reglament general de  
costes.  
2a El concessionari queda obligat a instal·lar i conservar a càrrec seu, en la forma i el termini que indique aquest Ministeri la senyalització terrestre provisional durant les obres, així com la definitiva, que ha d'incloure la dels accessos i les zones d'ús públic.  
En el cas que la naturalesa marítima de la concessió així ho exigisca, el concessionari queda obligat a instal·lar i mantindre a càrrec seu els senyals d'abalisament que li ordene l'ens públic Ports de l'Estat. L'autoritat portuària corresponent exercirà la inspecció sobre aquesta senyalització, i també establirà l'abalisament provisional que s'ha de col·locar durant l'execució de les obres. Amb aquesta finalitat, amb anterioritat al replanteig de les obres, han de presentar els plànols de situació i planta d'aquestes. Amb posterioritat, en el termini de sis mesos, comptadors a partir de la data en què se li notifiquen els senyals que han de constituir l'abalisament i les aparences i l'abast d'aquestes, ha de presentar el projecte corresponent perquè l'aprove l'autoritat portuària corresponent.  
3a El concessionari ha de sol·licitar el replanteig de les obres, mitjançant un escrit dirigit al Servei Provincial de Costes d'Alacant, amb l'antelació suficient, perquè puguen començar-se dins del termini, que farà l'enginyer representant del Servei Provincial de Costes, amb l'assistència del concessionari i del director d'obres, i s'estendrà l'acta i els plànols, general i de detall, i correspondrà a l'autoritat competent l'aprovació, si escau.  
4a El concessionari queda obligat a la reposició i conservació de les fites que delimiten la zona de domini públic ocupat, d'acord amb el que li indique Servei Provincial de Costes.  
5a El Ministeri per a la Transició Ecològica i el Repte Demogràfic, a través de la Direcció General de Sostenibilitat de la Costa i de la Mar i el Servei Provincial de Costes, podrà inspeccionar en tot moment l'execució de les obres, per a comprovar si aquestes s'ajusten al projecte de l'informe, d'acord amb el qual s'ha atorgat la concessió d'ocupació del domini públic marítim terrestre. Si s'aprecia l'existència de desviacions en relació amb el projecte, s'ha de comunicar a la comunitat autònoma l'obligació d'acordar la paralització les obres fins que s'esmenen els defectes observats.  
  
En cas de produir-se incidències d'obres o modificacions d'aquestes que constituïsquen una variació sensible de l'ocupació del domini públic o de la finalitat de les obres autoritzades, la proposta de modificació ha de sotmetre's, prèviament a l'execució, a l'informe del Ministeri per a la Transició Ecològica i el Repte Demogràfic.  
6a Una vegada acabades les obres, el concessionari ha de presentar el certificat final de les obres, subscrit pel director i visat pel col·legi professional, en el qual han d'estar incloses totes les obres, fins i tot, si escau, les corresponents a l'abocament d'aigües residuals a la mar, i sol·licitar per escrit del Servei Provincial de Costes el reconeixement final d'aquestes, que es practicarà amb assistència de l'enginyer representant d'aquest, del concessionari i el director d'obra, i s'estendran l'acta i els plànols amb els mateixos requisits que els del replanteig. L'incompliment d'aquesta condició portarà necessàriament a la incoació de l'expedient de caducitat de la concessió.  
7a No podrà destinar-se el domini públic ocupat, ni les obres que s'hi han executat, a usos diferents dels autoritzats.  
8a En el cas que durant el termini concessional, el concessionari sol·licite o la comunitat autònoma impose la modificació, total o parcial, de les obres i instal·lacions existents, aquesta modificació ha de comptar amb l'informe previ favorable del Ministeri per a la Transició Ecològica i el Repte Demogràfic.  
9a L'atorgament d'aquesta concessió no eximeix el titular de l'obtenció de les llicències, els permisos i les autoritzacions procedents legalment.  
10a El concessionari està obligat a complir les disposicions vigents o que més endavant es dicten que afecten el domini públic atorgat, sense que les obres que s'executen puguen ser obstacle per al manteniment de les servituds de protecció, trànsit i accés a la mar.  
  
11a Si concessionari incorreguera en causa de caducitat de l'autorització d'obres i la comunitat autònoma arribara a declarar-la, la resolució adoptada hauria de notificar-se a aquest ministeri, a l'efecte de tramitar la caducitat corresponent de la concessió d'ocupació de domini públic.  
  
En cas d'incompliment de les condicions de la concessió d'ocupació de domini públic, el Ministeri per a la Transició Ecològica i el Repte Demogràfic, amb la notificació prèvia a la comunitat autònoma, incoarà l'expedient de caducitat de la concessió, que es tramitarà conformement al que s'estableix en les disposicions vigents sobre la matèria.  
  
12a Una vegada acabat termini atorgat o declarada la caducitat de la concessió, quedarà obligat el concessionari a desmuntar, a càrrec seu, i excepte resolució en contra, les construccions i la resta d'instal·lacions existents, i a executar, a més, les obres necessàries perquè els béns de domini públic atorgats puguen ser rebuts per aquest Ministeri que, discrecionalment, podrà dispensar el concessionari de l'alçament de la part d'obres i instal·lacions la permanència de les quals no supose un perjudici per als interessos generals.  
De la recepció per aquest Ministeri dels béns revertits, s'estendrà l'acta corresponent en presència de l'interessat, si compareguera, i del representant de la comunitat autònoma. En l'acta es ressenyarà la forma en què el concessionari ha complit les obligacions imposades en el paràgraf anterior. Si s'hagueren incomplit, totalment o parcialment, aquestes obligacions, l'acta servirà de base per a instruir l'expedient corresponent, en el qual es concretarà l'import de les obres i reparacions necessàries, que s'exigirà al concessionari, i s'utilitzaria, si fora necessari, el procediment de constrenyiment administratiu.  
13a El que s'estableix en la condició 12a anterior s'entén sense perjudici del dret del concessionari per a sol·licitar nova autorització d'obres, i, per tant, una nova concessió d'ocupació de domini públic, que es tramitarà reglamentàriament i s'atorgarà o denegarà en funció dels interessos públics que concórreguen en aquell moment.  
  
Condicions particulars  
1a Aquesta concessió s'atorga per un termini de deu 10 anys, prorrogables per iguals períodes fins a un màxim de 50 anys, amb la sol·licitud prèvia del concessionari i l'autorització del Ministeri per a la Transició Ecològica i el Repte Demogràfic (condició 2a del PCG). El còmput d'aquest termini s'iniciarà l'endemà de la data de notificació a l'interessat d'aquesta ordre.  
Les pròrrogues s'atorgaran o denegaran en funció dels estudis i informes sobre el seguiment de l'activitat i els efectes d'aquesta sobre el domini públic marítim terrestre.  
Per a aquest seguiment, el concessionari ha de presentar davant el Servei Provincial de Costes d'Alacant els informes oportuns sobre els efectes de l'activitat en el domini públic marítim terrestre, realitzats amb solvència científica, amb una periodicitat de cinc anys, partint de la situació actual.  
2a Les obres autoritzades són les definides en el Projecte d'instal·lació de cultiu d'ostra plana en la badia de Santa Pola, subscrit el febrer de 2019 per l'enginyer tècnic industrial Jorge Hervas Salonginos, i de l'addenda subscrita el juliol de 2020 pel llicenciat en biologia Valentín Aliaga Garcia en la qual es modifica la ubicació de les instal·lacions.  
  
3a El concessionari ha d'abonar en el Tresor Públic, per semestres avançats, l'import corresponent al cànon, calculat per l'ocupació de la superfície de domini públic marítim terrestre, atorgada a aquesta concessió, en una quantia de 0,03586 ?/m² i any, i ha de presentar els justificants de pagament corresponents en el Servei Provincial de Costes d'Alacant. Una vegada aprovada l'acta de reconeixement final d'obres el cànon s'aplicarà a la superfície definitivament ocupada determinada per les quatre boies de senyalització.  
Aquest cànon podrà ser revisat per l'Administració quan varie el valor de la base imposable utilitzada per calcular-lo.  
El pagament d'aquesta taxa s'ajustarà al que s'estableix en la Llei 25/1998, de 13 de juliol, de modificació del règim legal de taxes estatals i locals i de reordenació de les prestacions patrimonials de caràcter públic i disposicions que la despleguen.  
4a El concessionari haurà de començar les obres dins del termini de sis (6) mesos, i hauran de quedar totalment acabades en el termini de dotze (12) mesos.  
5a El concessionari està obligat a la presentació de la fiança definitiva a la qual es refereix l'article 88 de la Llei 22/1988.  
  
Prescripcions  
A. El concessionari ha de complir tot el que han indicat els organismes oficials que han informat sobre el projecte i, en particular, tant les condicions contingudes en els informes de la Subdirecció per a la Protecció de la Mar de 14 d'agost de 2020 i el de la Subdirecció General de Biodiversitat Terrestre i Marina de 16 de novembre de 2020, així com les condicions establides en la declaració d'impacte ambiental de 6 de maig de 2021 formulada per la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
B. De conformitat amb la disposició addicional cinquena de la Llei 22/1988, aquesta concessió autoritza exclusivament a l'ocupació del domini públic marítim terrestre afectat pel projecte i no prejutja el resultat de la concessió de funcionament o servei, l'atorgament del qual correspon a la comunitat autònoma, conformement a la legislació sectorial aplicable, en la qual s'hauran de valorar els efectes mediambientals de l'activitat proposada. L'atorgament d'aquesta concessió no eximeix el titular de l'obtenció de les llicències, permisos i autoritzacions legalment procedents.  
C. El concessionari serà responsable de tots els danys i perjudicis per a les persones, les coses i el medi ambient que es puguen derivar de l'activitat, directament o indirectament, en la mar, en el llit i subsol d'aquesta i, en general, en els béns de domini públic marítim terrestre, i haurà de presentar amb aquesta finalitat, en el termini que se li indique, el projecte que comprenga les obres necessàries, que haurà de realitzar a càrrec seu, a fi de reparar els danys causats.  
D. Si la instal·lació autoritzada produeix danys en les costes o en el medi marí circumdant i els seus recursos naturals, o constitueix un obstacle o dificulta l'eventual extracció d'arenes per a futures obres de regeneració de platges, aquesta Direcció General podrà retirar les instal·lacions a càrrec del concessionari i posteriorment traslladar-les al lloc que li indiquen a aquest.  
E. A la terminació del termini concessional, el concessionari ha de retirar a càrrec seu tots els elements fondejats, llevat que aquesta Direcció General manifeste un altre criteri.  
F. En el cas que fora necessari, segons el parer de l'Administració de l'Estat, realitzar obres de major interés públic, la modificació de les instal·lacions autoritzades o el canvi de la ubicació d'aquesta, o fins i tot el desmuntatge, el concessionari s'ha d'ajustar al que l'Administració de l'Estat dispose, i ha de modificar-les o desmuntar-les mateixes en el termini que li indiquen i a la seua costa.  
G. En les actes i els plànols de replanteig i de reconeixement final es determinarà la superfície exacta del domini públic marítim terrestre ocupada, i quedarà així fixat el cànon definitiu que s'ha d'abonar.  
H. No es permetrà cap tipus d'abocament a la mar, al domini públic marítim terrestre ni a la zona de servitud de protecció, fins i tot, de terres, enderrocs, materials o productes generats per l'obra, que no compte amb l'autorització deguda, i s'hauran d'establir les mesures oportunes per a corregir els impactes generats durant la fase d'execució de l'obra o instal·lació de l'ocupació.  
I. El concessionari ha de comunicar a la capitania marítima corresponent de la Direcció General de la  
Marina Mercant i a l'Institut Hidrogràfic de la Marina les dates de començament i terminació de les obres, a l'efecte d'incloure la informació corresponent en les cartes de navegació i en els avisos als navegants. Aquestes dates de començament i terminació de les obres hauran de ser comunicades també a l'autoritat portuària corresponent a fi que realitze el seguiment i comprovació de l'abalisament.  
  
J. S'adverteix expressament que la zona sobre la qual està previst situar les instal·lacions pot ser inundable per la seua pròpia naturalesa, per la qual cosa el concessionari assumeix tots els riscos i danys derivats, tant per a les instal·lacions com per als usuaris, d'aquest emplaçament i de la proximitat a la mar, i ha d'establir les mesures de seguretat i vigilància oportunes.  
K. Totes les consideracions anteriors, així com qualsevol incidència en el medi ambient que puga sorgir en el procés d'execució de les obres, seran observades en el reconeixement final d'aquestes pel Servei Provincial de Costes d'Alacant, i s'exigeix un projecte de condicionament i millora de l'entorn ambiental, si es considera necessari, segons l'impacte produït per l'establiment i la implantació de les instal·lacions.  
  
L. L'incompliment de qualsevol de les anteriors prescripcions donarà lloc a la caducitat de la concessió amb independència de la tramitació de l'expedient sancionador que corresponga.